ਦੁਤੀ ਚੰਦ
ਦੁਤੀ ਚੰਦ (ਜਨਮ 3 ਫਰਵਰੀ 1996) ਇੱਕ ਭਾਰਤੀ ਅਥਲੀਟ ਹੈ। ਉਹ 100 ਮੀਟਰ ਮਹਿਲਾ ਦੌੜ ਵਿੱਚ ਮੌਜੂਦਾ ਰਾਸ਼ਟਰੀ ਚੈਂਪੀਅਨ ਵੀ ਹੈ। ਦੁਤੀ ਚੰਦ 100 ਮੀਟਰ ਵਿੱਚ 36 ਸਾਲਾਂ ਵਿੱਚ ਓਲੰਪਿਕ ਲਈ ਕੁਆਲੀਫਾਈ ਕਰਨ ਵਾਲੀ ਪਹਿਲੀ ਭਾਰਤੀ ਮਹਿਲਾ ਹੈ। ਦੁਤੀ ਤੋਂ ਪਹਿਲਾਂ 1980 ਮਾਸਕੋ ਓਲੰਪਿਕ ਵਿੱਚ ਪੀ.ਟੀ. ਊਸ਼ਾ ਨੇ ਭਾਰਤ ਲਈ ਫਰਾਟਾ ਦੌੜ ਵਿੱਚ ਹਿੱਸਾ ਲਿਆ ਸੀ। 2018 ਵਿੱਚ ਜਕਾਰਤਾ ਏਸ਼ੀਅਨ ਖੇਡਾਂ ਵਿੱਚ ਮਹਿਲਾਵਾਂ ਦੇ 100 ਮੀਟਰ ਰੇਸ ਵਿੱਚ ਸਿਲਵਰ ਮੇਡਲ ਜਿੱਤਣ ਦੇ ਬਾਅਦ ਦੁਤੀ ਨੇ 200 ਮੀਟਰ ਰੇਸ ਵਿੱਚ ਵੀ ਸਿਲਵਰ ਮੈਡਲ ਹਾਸਲ ਕੀਤਾ।